Patrick Swayze

Actor, cerddor a dawnsiwr o'r Unol Daleithiau oedd Patrick Wayne Swayze (18 Awst 1952 – 14 Medi 2009). Fe gafodd ei eni yn Houston, Texas a phriododd Lisa Nemi ym 1975. Fe'r oedd yn enwog yn bennaf am chwarae'r brif ran rhamantaidd mewn ffilmiau megis Dirty Dancing (1987) a Ghost (1990). Fe dderbyniodd enwebiad am Wobr Golden Globe am ei ran yn "Ghost," ynghyd â'i berfformiadau yn Red Dawn (1984), Road House (1989), a Point Break (1991). Ym 1991, fe gafodd ei restru yng nghylchgrawn "People" fel Y Dyn Mwyaf Rhywiol.

Ym mis Ionawr 2008, fe gafodd ef ddiagnosis am gancr y pancreas, cyfnod 4, ac mae ef wedi bod yn brwydro'r afiechyd yn gyhoeddus. Fe ddywedodd ef wrth Barbara Walters ym mis Ionawr 2009 ei fod yn "trechu'r clefyd"."Patrick Swayze: The Truth — A Barbara Walters Special" (fideo). 20/20 (ABC). Ionawr 7, 2009. Cyrchwyd 10 Ionawr, 2009. Fodd bynnag, bu farw o'r afiechyd wyth mis yn ddiweddarach. Ei rôl actio olaf oedd y prif ran mewn cyfres ddrama deledu, "The Beast" a leolir mewn ysbyty, a ddechreuodd ddarlledu ar y 15fed o Ionawr, 2009. Serch hynny, am fod iechyd Swayze wedi parhau i ddirywio, nid oedd ef yn medru hyrwyddo'r gyfres ac ar y 15 Mehefin, 2009 cyhoeddodd Entertainment Tonight fod y y gyfres wedi cael ei dileu.

 Bywgraffiad 
 Ei flynyddoedd cynnar 

Ganwyd Patrick Swayze ar 18 Awst, 1952 yn Houston, Texas, yn blentyn cyntaf i Patsy Yvonne Helen (née Karnes; g. 1927), coreograffwraig, hyfforddwraig ddawns, a Jessie Wayne Swayze (1925-1982), dyluniwr peirianyddol. Roedd ganddo ddu frawd iau, yr actor Don (ganed 1958) a Sean Kyle (ganed 1962), a dwy chwaer, Vicky Lynn (1949-1994) a Bambi, a gafodd eu mabwysiadu gan y teulu. Daeth ei gyfenw o enw un o'i gyn-deidiau Seisnig o'r enw "Swasey" a fewnfudodd i'r Unol Daleithiau

Tan ei fod yn 20 oed, trigai Swayze yng nghymdogaeth Oak Forest yn Houston, lle mynychodd Ysgol Gatholig y Santes Rose o Lima, Ysgol Gynradd Oak Forest, Ysgol Black Middle, ac Ysgol Uwchradd Waltrip. Yn ystod y cyfnod hwn, cymerodd ran mewn nifer o weithgareddau artistig ac athletaidd, megis sglefrio iâ, ballet clasurol ac actio mewn dramâu ysgol. Astudiodd gymnasteg am ddwy flynedd yn y Coleg San Jacinto cyfagos.

Ym 1972, symudodd i Ddinas Efrog Newydd er mwyn cwblhau ei hyfforddiant dawns ffurfiol yn ysgolion ballet Harkness a Joffrey.

 Ei yrfa 
Swydd broffesiynol cyntaf Swayze oedd fel dawnsiwr ar gyfer Disney on Parade. Serennodd fel Danny Zuko yng nghynhyrchiad hir-dymor theatr Broadway o Grease cyn cafodd ei rôl gyntaf mewn ffilm fel "Ace" yn Skatetown, U.S.A.. Ymddangosodd fel Pvt. Sturgis yn y rhaglen "Blood Brothers" yn y gyfres deledu M*A*S*H* ac ym 1982 cafodd gyfnod byr ar y gyfres deledu "The Renegades" lle chwaraeodd rhan Bandit, sef arweinydd y giang. Daeth Swayze yn adnabyddus yn y diwydiant ffilm ar ôl iddo ymddangos yn The Outsiders fel brawd hŷn

C. Thomas Howell a Rob Lowe. Ail-unwyd Swayze, Howell, a ffrind Howell - Darren Dalton yn y ffilm Red Dawn y flwyddyn olynol, ac ail-unwyd Lowe a Swayze yn Youngblood. Ystyriwyd Swayze fel aelod o'r Brat Pack. Cafodd ei lwyddiant mawr cyntaf yn y gyfres deledu North and South ym 1985, a oedd wedi ei lleoli yn Rhyfel Annibyniaeth America.

 Ffilmyddiaeth 
 Blwyddyn  Ffilm  Rôl  Nodiadau eraill 1979  Skatetown USA  Ace Johnson  1983  Uncommon Valor  Kevin Scott  The Outsiders  Darrel "Darry" Curtis  1984  Red Dawn  Jed Eckert  Grandview, U.S.A.  Ernie "Slam" Webster  1986  Youngblood  Derek Sutton  1987  Dirty Dancing  Johnny Castle  Enwebwyd am Golden Globe am yr Actor Gorau, Comedi neu Sioe Gerdd Steel Dawn  Nomad  1988  Tiger Warsaw  Chuck "Tiger" Warsaw  1989  [[Next of Kin (ffilm 1989)|Next of Kin]]  Truman Gates  Road House  Dalton   1990  Ghost  Sam Wheat  Enwebwyd am Golden Globe am yr Actor Gorau, Comedi neu Sioe Gerdd 1991  Point Break  Bodhi  1992  City of Joy  Max Lowe  1993  Father Hood  Jack Charles  1995  Disney's Tall Tale  Pecos Bill  Three Wishes  Jack McCloud  To Wong Foo, Thanks for Everything! Julie Newmar  Vida Boheme  Enwebwyd am Golden Globe am yr Actor Gorau, Comedi neu Sioe Gerdd 1998  Letters from a Killer  Race Darnell  Black Dog  Jack Crews  2000  Forever Lulu  Ben Clifton  2001  Donnie Darko  Jim Cunningham  Green Dragon  Gunnery Sergeant Jim Lance  2002  Waking Up in Reno  Roy Kirkendall  2003  One Last Dance  Travis MacPhearson  Cyfarwyddwyd gan ei wraig, Lisa 11:14  Frank  2004  Dirty Dancing: Havana Nights  Hyfforddwr dawns (nid  Johnny Castle, am fod y ffilm hon cyn Dirty Dancing) George and the Dragon  Garth  King Solomon's Mines  Allan Quatermain  2005  Keeping Mum  Lance  Icon  Jason Monk  2006  The Fox and the Hound 2  Cash (voice) 2007  Jump!  Richard Pressburger  Christmas in Wonderland  Wayne Saunders  2008  Powder Blue  TBA  Postproduction 2009  The Beast (Teledu)  Charles Barker 

 Cyfeiriadau 

Categori:Actorion ffilm o'r Unol Daleithiau
Categori:Genedigaethau 1952
Categori:Marwolaethau 2009
Categori:Pobl fu farw o ganser y pancreas